S-1279/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 10. desember 2013, á hendur E-kk-þgf E-kk-þgf S-kk-þgf, kt. 000000-0000, Skógarási 15, Reykjavík,

„fyrir eftirtalin brot á hegningar- og áfengislögum árið 2013:

1. Þjófnað, með því að hafa mánudaginn 11. mars í Reykjavík stolið Opal vodkaflösku að söluandvirði 3.699 kr. úr verslun ÁTVR við Borgartún.

Mál 007-2013-15220

2. Þjófnað, með því að hafa föstudaginn 15. mars í Reykjavík stolið Smirnoff vodkapela úr verslun ÁTVR í Kringlunni sem öryggisverðir svo fundu á ákærða eftir að hann yfirgaf verslunina og tóku af honum.

Mál 007-2013-15218

3. Þjófnað, með því að hafa föstudaginn 7. júní í Reykjavík stolið flösku af Ísafold gini að söluandvirði 3.599 kr. úr verslun ÁTVR við Borgartún.

Mál 007-2013-34847

4. Þjófnað, með því að hafa fimmtudaginn 20. júní í Reykjavík stolið 2 flöskum af Tindavodka að samtals söluandvirði 7.100 kr. úr verslun ÁTVR í Borgartúni.

Mál 007-2013-34840

5. Þjófnað, með því að hafa fimmtudaginn 20. júní í Mosfellsbæ stolið Koskenkorva vodkaflösku að söluandvirði 3.698 kr. úr verslun ÁTVR við Þverholt.

Mál 007-2013-36794

6. Brot á lögreglu- og áfengislögum, með því að hafa miðvikudaginn 3. júlí verið, sökum ölvunar, með óspektir á almannafæri með því að angra gesti og gangandi við Ingólfstorg í Reykjavík og ekki hlýtt fyrirmælum lögreglu um að hafa sig á brott af svæðinu.

Mál 007-2013-34703

7. Brot á áfengislögum, með því að hafa föstudaginn 1. nóvember verið, sökum ölvunar, með óspektir á almannafæri með því að verða ekki við ítrekuðum fyrirmælum öryggisvarða verslunarmiðstöðvarinnar Kringlunnar um að yfirgefa hana, kastað af sér þvagi við verslunina Bónus þar innandyra og átt erfitt með að ganga óstuddur.

Mál 007-2013-58003

8. Þjófnað, með því að hafa að kvöldi föstudagsins 22. nóvember í Reykjavík stolið samloku og gosdrykk að samtals söluandvirði 898 kr. úr versluninni 10-11 við Lágmúla 7.

Mál 007-2013-61949

Teljast brot í 1., 2., 3., 4., 5 og 8. lið varða við 1. mgr. 244. gr. almennra hegningarlaga nr. 19/1940 og brot í 6. og 7. lið við 21. gr., sbr. 1. mgr. 27. gr., áfengislaga nr. 75/1998 auk þess sem brot í 6. lið telst varða við 19. gr., sbr. 41. gr., lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

1. Í máli 007-2013-15220 gerir E-kvk-nf S-kvk-nf, hdl., kröfu, fyrir hönd Áfengis- og tóbaksverslunar ríkisins kt. 000000-0000, um skaðabætur á grundvelli sakarreglunnar að fjárhæð 3.699 kr., - sem svarar til útsöluverðs hins selda á tjónsdegi samkvæmt verðskrá ÁTVR, auk vaxta samkvæmt 8. gr. l. nr. 38/2001 af þeirri fjárhæð, frá 11. mars 2013 til 22. apríl 2013. Eftir það er krafist dráttarvaxta skv. 1. mgr. 6. gr. laganna til greiðsludags. Að auki er krafist lögmannskostnaðar, kr. 19.896, auk vsk., en krafan um kostnað jafngildir einnar klukkustundar útseldri vinnu samkvæmt gjaldskrá Málþings ehf. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991. Krafist er viðbótarkostnaðar komi til aukinnar vinnu undir rekstri málsins.

2. Í máli 007-2013-15218 gerir E-kvk-nf S-kvk-nf, hdl., kröfu, fyrir hönd Áfengis- og tóbaksverslunar ríkisins kt. 000000-0000, um greiðslu lögmannskostnaðar, kr. 19.896, auk vsk., en krafan um kostnað jafngildir einnar klukkustundar útseldri vinnu samkvæmt gjaldskrá Málþings ehf. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991. Krafist er viðbótarkostnaðar komi til aukinnar vinnu undir rekstri málsins.

3. Í máli 007-2013-34847 gerir E-kvk-nf S-kvk-nf, hdl., kröfu, fyrir hönd Áfengis- og tóbaksverslunar ríkisins kt. 000000-0000, um skaðabætur á grundvelli sakarreglunnar að fjárhæð 3.599 kr., - sem svarar til útsöluverðs hins selda á tjónsdegi samkvæmt verðskrá ÁTVR, auk vaxta samkvæmt 8. gr. l. nr. 38/2001 af þeirri fjárhæð, frá 7. júní 2013 til 27. júlí 2013. Eftir það er krafist dráttarvaxta skv. 1. mgr. 6. gr. laganna til greiðsludags. Að auki er krafist lögmannskostnaðar, kr. 22.000, auk vsk., en krafan um kostnað jafngildir einnar klukkustundar útseldri vinnu samkvæmt gjaldskrá Málþings ehf. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991. Krafist er viðbótarkostnaðar komi til aukinnar vinnu undir rekstri málsins.

4. Í máli 007-2013-34840 gerir E-kvk-nf S-kvk-nf, hdl., kröfu, fyrir hönd Áfengis- og tóbaksverslunar ríkisins kt. 000000-0000, um skaðabætur á grundvelli sakarreglunnar að fjárhæð 7.100 kr., - sem svarar til útsöluverðs hins selda á tjónsdegi samkvæmt verðskrá ÁTVR, auk vaxta samkvæmt 8. gr. l. nr. 38/2001 af þeirri fjárhæð, frá 20. júní 2013 til 27. júlí 2013. Eftir það er krafist dráttarvaxta skv. 1. mgr. 6. gr. laganna til greiðsludags. Að auki er krafist lögmannskostnaðar, kr. 22.000, auk vsk., en krafan um kostnað jafngildir einnar klukkustundar útseldri vinnu samkvæmt gjaldskrá Málþings ehf. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991. Krafist er viðbótarkostnaðar komi til aukinnar vinnu undir rekstri málsins.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var dæmdur í 3 mánaða skilorðsbundið fangelsi 2006 fyrir þjófnað og þjófnaðartilraun. Hann var aftur dæmdur í 30 daga skilorðsbundið fangelsi 2009 fyrir þjófnað. Árið 2011 var hann dæmdur í 90 daga fangelsi fyrir þjófnað og ölvunarakstur og 2012 í 2 mánaða fangelsi fyrir þjófnað, gripdeild, fjársvik og tilraun til þjófnaðar. Hann var dæmdur í 2 mánaða fangelsi 28. júní 2013 fyrir þjófnað og tilraun til þjófnaðar og gripdeild. Refsing ákærða nú verður ákveðin samkvæmt 77. gr. almennra hegningarlaga auk þess sem honum verður dæmdur hegningarauki, sbr. 78. gr. sömu laga. Samkvæmt þessu er refsing hans hæfilega ákveðin 2 mánaða fangelsi.

Bótakröfurnar eru ekki í samræmi við áskilnað laga nr. 88/2008 og verður að vísa þeim frá dómi.

Engan sakarkostnað leiddi af málinu.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, E-kk-nf E-kk-nf S-kk-nf, sæti fangelsi í 2 mánuði.

Bótakröfum Áfengis- og tóbaksverslunar ríkisins er vísað frá dómi.

A-kk-nf Í-kk-nf